Ons aardse koningskap is TYDELIK (Deel 19) | 4windkoinonia
← Ons aardse koningskap is TYDELIK (Deel 18)
Ons aardse koningskap is TYDELIK (Deel 20) →
Ons mens van vlees, die eerste Adam, was nooit bestem om God se koninkryk te "beërwe" nie.
Die vlees, soos alles in hierdie fisiese skepping, is "aan die nietigheid onderworpe" en sou dus nooit vir ewig bestaan nie.
Die vlees kan nooit God behaag nie, en kan ook dus nie roem in enige iets voor God nie:
Vlees is direk in kontras met die geestelike dinge van God – "hulle staan teenoor mekaar":
Alle vleeslike dinge is inherent gekoppel aan dood, en is van hul skepping af onderworpe aan hierdie doodsproses:
God het aan Adam en Eva gesê dat hulle "sekerlik [sou] sterwe" as hulle van die verbode boom sou eet – hulle was dus reeds aan nietigheid en die dood onderworpe, maar sou die kennis van daardie gewisse dood verseker kry deur te eet van die boom van die kennis van goed en kwaad:
Dat God "voor die grondlegging van die wêreld" bepaal het dat ons eers in Christus "heilig en sonder gebrek" voor Hom sou kon leef sê baie van die eerste Adam se kondisie by sy skepping!
Efes 1:4 soos Hy ons in Hom uitverkies het voor die grondlegging van die wêreld om heilig en sonder gebrek voor Hom in liefde te wees.
God het voor die grondlegging van hierdie skepping reeds bepaal dat perfeksie en ware lewe in gees, slegs sal kom deur die "laaste Adam", Jesus Christus!
Die eerste Adam is van sy skepping af deel van die "verganklike dinge" wat God so geskep het vir 'n doel, en ons kan nie deur die vleeslike Adam "heilig en sonder gebrek" voor God wandel nie. As ons kan sien dat die "verganklikheid" en "die dode" verwys na geestelike kondisie van die eerste Adam by sy skepping, dan het God ons oë oopgemaak om die leuens van die dwaalleraars te ontmasker. Die woorde "in verganklikheid", "in oneer", "in swakheid" verwys almal na die natuurlike mens. By die opstanding uit hierdie geestelike kondisie word ware lewe en perfeksie in die gees aan ons geskenk in Christus:
1Kor 15:42-46 So is ook die opstanding van die dode: daar word gesaai in verganklikheid, daar word opgewek in onverganklikheid; 43 daar word gesaai in oneer, daar word opgewek in heerlikheid; daar word gesaai in swakheid, daar word opgewek in krag. 44 'n Natuurlike liggaam word gesaai, 'n geestelike liggaam word opgewek. Daar is 'n natuurlike liggaam, en daar is 'n geestelike liggaam. 45 So is daar ook geskrywe: Die eerste mens, Adam, het 'n lewende siel geword; die laaste Adam 'n lewendmakende Gees. 46 Die geestelike ewenwel is nie eerste nie, maar die natuurlike; daarna die geestelike.
Die eerste Adam het 'n "ydele lewenswandel" en ons vind hierdie waarheid eers uit wanneer Christus NOU aan ons geopenbaar word:
Rom 6:4-6 Ons is dus saam met Hom begrawe deur die doop in die dood, sodat net soos Christus uit die dode opgewek is deur die heerlikheid van die Vader, ons ook so in 'n nuwe lewe kan wandel. 5 Want as ons met Hom saamgegroei het deur die gelykvormigheid aan sy dood, sal ons dit tog ook wees deur dié aan sy opstanding; 6 aangesien ons dit weet dat ons oue mens saam gekruisig is, sodat die liggaam van die sonde tot niet gemaak sou word en ons nie meer die sonde sou dien nie.
God weet alles wat gaan gebeur want Hy bepaal en bestuur alles haarfyn. Niks kan God onverhoeds betrap nie, allermins die handelinge van Sy skepsels!
Koning Saul was deur God aangestel as die eerste koning oor fisiese Israel. God het geweet wat Saul sou aanvang sodat Hy Saul kon verwyder om plek te maak vir Dawid.
1Sa 15:22-28 Daarop sê Samuel: Het die HERE behae in brandoffers en slagoffers soos in gehoorsaamheid aan die stem van die HERE? Kyk, om gehoorsaam te wees is beter as slagoffer, om te luister beter as die vet van ramme. 23 Want wederstrewigheid is 'n sonde van waarsêery, en eiesinnigheid is afgodery en beeldediens. Omdat jy die woord van die HERE verwerp het, het Hy jou as koning verwerp. 24 Toe sê Saul vir Samuel: Ek het gesondig, omdat ek die bevel van die HERE en u woorde oortree het, want ek was bevrees vir die manskappe en het na hulle geluister. 25 Vergeef dan nou tog my sonde en kom met my saam terug, dat ek die HERE kan aanbid. 26 Maar Samuel sê vir Saul: Ek sal nie met jou saam teruggaan nie, omdat jy die woord van die HERE verwerp het, en nou het die HERE jou verwerp om koning oor Israel te wees. 27 Toe Samuel hom omdraai om weg te gaan, gryp hy die slip van sy mantel, maar dit het afgeskeur. 28 En Samuel sê vir hom: Vandag het die HERE die koningskap oor Israel van jou afgeskeur en dit aan jou naaste gegee wat beter is as jy.
God het dit laat gebeur om aan ons te leer van ons eie proses – van die donkerte na die lig:
Ons begin dus almal by die koningskap van die "eerste Adam…in die dood…woes en leeg, en duisternis". Hierdie kondisie word dan later vervang word deur die koningskap van die "lewendmakende…laaste Adam…die lewe…die lig van die mense", Jesus Christus – "wat beter is". Saul is die geestelike tipe van ons eie aardse koning, die "mens van sonde" wat nie God se gebooie kan hou nie en volgens menslike raad en insig opereer. Ons word bedrieg en mislei deur die hart (die denke en oortuigings) van ons eie "mens van sonde" en ons sien dit net wanneer Christus IN ons lewens kom woon met sy 'wederkoms':
Mat 24:3-4 En toe Hy op die Olyfberg gaan sit het, kom die dissipels alleen na Hom en sê: Vertel ons, wanneer sal hierdie dinge wees, en wat is die teken van u koms en van die voleinding van die wêreld? 4 En Jesus antwoord en sê vir hulle: Pas op dat niemand julle mislei nie.
Saul, en alle dinge wat in fisiese Israel gebeur het, dien as geestelike tipes van gebeure in ons eie lewe.
Terwyl Saul as eerste koning oor Israel geheers het, het God alreeds sy opvolger uitverkies:
1Sa 17:12 En Dawid was die seun van dié Efratiet, uit Betlehem-Juda, met die naam van Isai; hy het agt seuns gehad, en die man [Isai] was in Saul se dae oud, op jare gekom onder die manne.
Dawid was die jongste van Isai se seuns, die agste, wat baie betekenisvol is. Die getal 'agt' beeld uit die nuwe skepping – die nuwe begin in Christus (lees gerus ons studie oor die geestelike betekenis van die getal 'agt' by hierdie skakel:
Die nuwe lewe in Christus bring redding deur die proses van die vernietiging van die ou aardse lewe:
Die ou skepping word 'afgesny' en die nuwe skepping in gees bring ware lewe:
Gen 17:12 'n Seuntjie van agt dae dan moet onder julle besny word, al wat manlik is in julle geslagte. Die wat in jou huis gebore is, en die wat van enige vreemdeling met geld gekoop is, wat nie van jou geslag is nie—
Kol 2:11-13 in wie julle ook besny is met 'n besnydenis wat nie met hande verrig word nie, deur die liggaam van die sondige vlees af te lê in die besnydenis van Christus, 12 omdat julle saam met Hom begrawe is in die doop, waarin julle ook saam opgewek is deur die geloof in die werking van God wat Hom uit die dode opgewek het. 13 En julle, wat dood was deur die misdade en die onbesnedenheid van julle vlees, het Hy saam met Hom lewend gemaak deurdat Hy julle al die misdade vergeef het,
Christus verskyn aan ons op die opstandingsdag (dag 'agt' – die nuwe week se dag 'een') wanneer ons opgee op die vlees en ons vleeslike oortuigings. Jesus verskyn aan ons wanneer ons ongeloof (uitgebeeld deur Thomas) uit ons harte geneem word en die vrede van God ons intieme gemeenskap met God bevestig!
Terwyl Dawid se drie oudste broers vir koning Saul gevolg het, was die jong Dawid voorberei om God se pad te volg en nie Saul se pad nie:
1Sa 17:13-15 Maar die drie oudste seuns van Isai het Saul al in die oorlog gevolg; en die name van sy drie seuns wat in die oorlog gegaan het, was: Elíab, die oudste, en sy tweede, Abinádab, en die derde, Samma. Dawid was die jongste, terwyl die drie oudstes Saul gevolg het. En Dawid het heen en weer gegaan van Saul om die kleinvee van sy vader in Betlehem op te pas.
Lees ook gerus ons studie oor die geestelike betekenis van die getal 'drie' en sien die toepassing in ons eie lewe wat dan juis hier uitgebeeld word deur Dawid se drie broers.
Ons eie geregtigheid en die werke van vlees van die ou Adam in ons eie lewe gaan deur 'n proses van oordeel en vernietiging om die nuwe koning tot stand te bring: